ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोरोना विषाणूच्या संसर्गाबाबत आरोग्य मंत्र्यांचे राज्यसभेत निवेदन
नवी दिल्ली, 7 फेब्रुवारी 2020
चीनमध्ये कोरोना विषाणूची लागण आणि केंद्र सरकारने केलेल्या उपाययोजनांबाबत केंद्रीय आरोग्य आणि कुटुंब कल्याण मंत्री डॉ. हर्ष वर्धन यांनी आज राज्यसभेत निवेदन दिले.
चीनमध्ये आतापर्यंत कोरोनामुळे 636 जणांचा मृत्यू झाला असून, 31 हजार 161 लोकांना याची लागण झाली आहे, असे ते म्हणाले. देशात केरळमध्ये कोरोना विषाणूचे तीन रुग्ण आढळले आहेत. ते चीनमधल्या वुहान इथून आले होते. त्यांना स्वतंत्र कक्षात ठेवण्यात आले असून, त्यांची प्रकृती स्थिर आहे.
या रोगाचा प्रसार रोखण्यासाठी सरकार अनेक उपाययोजना करत आहे. आपण देखील परिस्थितीचा दररोज आढावा घेत आहोत, असे ते म्हणाले. चीनमधून येणाऱ्यांना सध्याचा व्हिसा आता वैध असणार नाही. तसेच लोकांना चीनचा प्रवास टाळण्याच्या सूचना देण्यात आल्याचे ते म्हणाले.
दिल्ली, मुंबई, चेन्नई, बंगळुरुसह देशातल्या 21 विमानतळावर तसेच बंदरांवर प्रवाशांची तपासणी केली जात आहे.
भारतीय दूतावास आणि उच्चायुक्त चीनमधील भारतीय समुदायाच्या नियमित संपर्कात आहेत.
सरकार नियममिपणे परिस्थितीवर लक्ष ठेवून असून, कोरोनाचा प्रसार रोखण्यासाठी आवश्यक पावले उचलत आहे, असे ते म्हणाले.
S.Tupe/S.Kane/D.Rane
(Visitor Counter : 123
पंतप्रधान कार्यालय
COP26 अध्यक्ष आलोक शर्मा यांची पंतप्रधानांशी चर्चा
नवी दिल्ली, 16 फेब्रुवारी 2021
26 व्या संयुक्त राष्ट्राच्या पक्षीय हवामानबदल परिषदेचे  अध्यक्ष खासदार आलोक शर्मा यांनी आज पंतप्रधान नरेंद्र मोदी यांच्याशी चर्चा केली. COP म्हणजे पक्षीय हवामानबदल परिषद ही संयुक्त राष्ट्रसंघाच्या चौकटीमधील हवामानबदल अधिवेशनातील एक शिखर संस्था आहे. या परिषदेच्या 26 व्या सत्राचे आयोजन नोव्हेंबर 2021 ला ग्लासगो येथे करण्यात आले आहे.
COP26 च्या पार्श्वभूमीवर भारत युके मधील सहयोगाबद्दल पंतप्रधान आणि आलोक शर्मा यांच्यामध्ये चर्चा झाली. पंतप्रधानांनी पॅरिस कराराशी भारताची बांधिलकी असल्याचा पुनरुच्चार केला आणि त्याच्या यशस्वी अंमलबजावणीसाठी COP26 मध्ये यथायोग्य पावले उचलण्यात येतील असे सांगितले. शर्मा यांनी पंतप्रधानांच्या डिसेंबर 2020 मधील क्लायमेट अम्बिशन समिट मधील भाषणाची आठवण केली.
भारत-युके बंध दृढ करण्यासाठी युकेचे पंतप्रधान बोरिस जॉन्सन यांच्यासोबत काम करण्यासाठीची कटीबद्धताही पंतप्रधानांनी यावेळी व्यक्त केली.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
दोन दिवसांत दहा लाखांहून अधिक सुकन्या समृद्धी खाती उघडल्याबद्दल पंतप्रधानांनी भारतीय टपाल कार्यालयाचे केले अभिनंदन
दोन दिवसांत दहा लाखांहून अधिक सुकन्या समृद्धी खाती उघडल्याबद्दल पंतप्रधान नरेंद्र मोदी यांनी भारतीय टपाल कार्यालयाचे अभिनंदन केले आहे. यामुळे मुलींचे भविष्य सुरक्षित करण्यात आणि त्यांना सक्षम बनविण्यात मदत होईल, असे ते म्हणाले.
केंद्रीय मंत्री अश्विनी वैष्णव यांच्या ट्विटला प्रतिसाद देताना पंतप्रधानांनी ट्विट केले:
"या मोठ्या कामगिरीबद्दल भारतीय टपाल खात्याचे खूप खूप अभिनंदन! हा प्रयत्न देशातील मुलींचे भविष्य सुरक्षित करेल आणि त्यांना अधिक सक्षम करेल.”
संरक्षण मंत्रालय
संरक्षण मंत्र्यांनी सिएम रीप येथे आगमनानंतर कंबोडियाचे उपपंतप्रधान आणि राष्ट्रीय संरक्षण मंत्र्यांबरोबर द्विपक्षीय बैठक आयोजित केली
द्विपक्षीय संबंध आणखी मजबूत करण्यासाठी परस्परांना फायदेशीर मार्गांवर चर्चा केली
नवी दिल्ली, 21 नोव्हेंबर 2022
संरक्षण मंत्री राजनाथ सिंह 21 नोव्हेंबर 2022 रोजी, भारत-आसियान संरक्षण मंत्र्यांच्या पहिल्या बैठकीचे सह-अध्यक्ष पद भूषविण्यासाठी आणि 9 व्या आसियान संरक्षण मंत्री बैठक प्लस  मध्ये सहभागी होण्यासाठी, कंबोडियातील सिएम रीप येथे पोहोचले. आपल्या आगमनानंतर राजनाथ सिंह यांनी कंबोडियाचे उपपंतप्रधान आणि राष्ट्रीय संरक्षण मंत्री जनरल टीईए बान्ह यांच्याबरोबर द्विपक्षीय बैठक घेतली. दोन्ही मंत्र्यांनी एकमेकांची स्नेहपूर्वक भेट घेतली आणि भारत आणि कंबोडिया दरम्यानच्या समृद्ध सांस्कृतिक आणि ऐतिहासिक संबंधांची नोंद घेऊन त्याबाबतच्या विचारांचं आदान-प्रदान केलं.
या भेटीदरम्यान, कंबोडियातील प्राचीन मंदिर संकुल अंगकोर वाट हे दोन्ही देशांमधील दीर्घकालीन संबंधांचे प्रतीक आहे, यावर दोन्ही नेत्यांनी सहमती दर्शवली. या वर्षी दोन्ही देश परस्परांबरोबरच्या राजनैतिक संबंधांची 70 वर्षे पूर्ण करत आहेत हे विशेष आहे.
कंबोडियाने 2022 मध्ये आसियान  आणि एडीएमएम प्लस  चे अध्यक्षपद यशस्वीपणे भूषविल्याबद्दल संरक्षण मंत्र्यांनी अभिनंदन केले. राजनाथ सिंह आणि जनरल टीईए बान्ह यांनी दोन्ही देशां दरम्यानच्या संरक्षण सहकार्याच्या सर्व पैलूंचा आढावा घेतला आणि द्विपक्षीय संबंधांना पुढे नेण्यासाठी परस्परांसाठी फायदेशीर मार्गांवर चर्चा केली.
भारत-आसियान संबंधांच्या 30 वर्षांनिमित्त, भारत आणि कंबोडिया 22 नोव्हेंबर 2022 रोजी राजनाथ सिंह यांच्या अध्यक्षतेखाली भारत-आसियान संरक्षण मंत्र्यांच्या पहिल्या बैठकीचे सह-अध्यक्षपद भूषवतील. या बैठकीत भारत-आसियान भागीदारीला चालना देण्यासाठीच्या विविध उपक्रमांची घोषणा केली जाईल.
23 नोव्हेंबर 2022 रोजी, कंबोडिया, एडीएमएम प्लस बैठकीचे अध्यक्ष म्हणून, 9व्या वार्षिक बैठकीचे आयोजन करेल आणि संरक्षण मंत्री, या मंचाला संबोधित करतील. आपल्या दौऱ्यात संरक्षण मंत्री कंबोडियाच्या पंतप्रधानांची भेट देखील घेतील.
S.Tupe/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
माहिती आणि प्रसारण मंत्रालय
52व्या इफ्फी महोत्सवाच्या उद्घाटन समारंभात हॉलिवुड चित्रपटनिर्माते मार्टिन स्कोर्सेजी यांचा सत्यजित रे जीवनगौरव पुरस्कार देऊन सन्मान
आंतरराष्ट्रीय चित्रपटसृष्टीतील दिग्गज व्यक्तिमत्त्वाचा इफ्फीकडून गौरव
पणजी, 20 नोव्हेंबर 2021
जागतिक चित्रपटसृष्टीमध्ये केलेल्या महान कार्याचा गौरव करण्यासाठी हॉलिवुडचे चित्रपटनिर्माते मार्टिन स्कोर्सेजी यांना आज 20 नोव्हेंबर 2021 रोजी गोवा येथे 52व्या भारतीय आंतरराष्ट्रीय चित्रपट महोत्सवाच्या उद्घाटन समारंभात व्हर्चुअल माध्यमातून सत्यजित रे जीवनगौरव पुरस्कार देऊन सन्मानित करण्यात आले. हा पुरस्कार स्वीकारत असताना आंतरराष्ट्रीय चित्रपटसृष्टीमधील या दिग्गज व्यक्तिमत्त्वाने एका व्हिडिओ संदेशाच्या माध्यमातून आपले मनोगत व्यक्त केले. ते म्हणाले, “खऱ्या अर्थाने अतिशय महान चित्रपटनिर्मात्यांपैकी एक असलेल्या आणि आपले प्रेरणास्थान असलेल्या सत्यजित रे यांच्या नावाने हा पुरस्कार मिळणे म्हणजे माझा मोठा बहुमान आहे. ज्या ज्या वेळी मी त्यांचे चित्रपट पाहतो त्या त्या वेळी मी पुन्हा पुन्हा त्यांच्या कामामुळे प्रेरित होतो. पाथेर पांचाली पाहणे माझ्यासाठी एक अविस्मरणीय अनुभव होता आणि त्याने माझ्यासमोर एक संपूर्ण नवे विश्व उभे केले.”
रे यांच्या चित्रपटात कशा प्रकारे उत्कट भावना, लगबग, हळुवारपणा आणि संवेदनशीलता महत्त्वाच्या भूमिका बजावत असायच्या याविषयी उजाळा देताना स्कोर्सेजी यांनी सांगितले की त्यांचे स्वतःचे चित्रपट तयार करताना त्यांना रे यांच्या चित्रपटातील संगीतामधून प्रेरणा मिळाली. “ मी माझ्या मुलीला ती लहान असताना पाथेर पांचाली दाखवला आणि त्यामुळे जगाला स्वीकारण्याबाबतच्या आणि जगभरात आपल्या आजुबाजूला असलेल्या संस्कृतींना समजून घेण्याबाबतच्या तिच्या दृष्टीकोनावर खूप मोठा प्रभाव निर्माण झाला.”
हा पुरस्कार मिळाल्याबद्दल आनंद व्यक्त करत या चित्रपट निर्मात्याने हा पुरस्कार देऊन सन्मानित केल्याबद्दल भारतीय चित्रपट उद्योगाचे आभार मानले.
21 व्या शतकातील चित्रपटांची सर्वोत्तम जाण असलेल्यांपैकी एक हॉलीवूड चित्रपट निर्माते मार्टिन स्कॉरसेसी यांनी गुडफेलाज, टॅक्सी ड्रायव्हर, रेजिंग बुल, द डीपारटेड, शटर आयलंड, द वर्ल्ड ऑफ द वॉल स्ट्रीट या सारखे मास्टरपीस चित्रपट तयार केले आहेत.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
सांस्कृतिक मंत्रालय
राष्ट्रपती 2017 वर्षासाठी संगीत नाटक अकादमी पुरस्कार प्रदान करणार
नवी दिल्ली, 5 फेब्रुवारी 2019
राष्ट्रपती रामनाथ कोविंद उद्या राष्ट्रपती भवनात आयोजित समारंभात 2017 वर्षासाठी संगीत नाटक अकादमी पुरस्कार प्रदान करतील. 2017 वर्षासाठी संगीत नाटक, नृत्य, पारंपारिक संगीत आणि लोककला क्षेत्रातील 42 जणांची निवड या पुरस्कारासाठी करण्यात आली आहे.
1 लाख रुपये रोख, ताम्रपत्र आणि शाल असे या पुरस्काराचे स्वरुप आहे.
B.Gokhale/S.Kane/D. Rane
(Visitor Counter : 110
युवा व्यवहार आणि क्रीडा मंत्रालय
क्रीडापटूंसाठी निवासी प्रशिक्षण कार्यक्रम
(नवी दिल्ली, 2 डिसेंबर 2019
युवा आणि क्रीडा मंत्रालय 8 ते 25 वयोगटातल्या निवडक गुणवान क्रीडापटूंना प्रशिक्षण देते. मंत्रालयाच्या विविध योजनांअंतर्गत 14669 क्रीडापटूंना सध्या प्रशिक्षण देण्यात येत आहे. त्यापैकी 8701 क्रीडापटूंना पूर्णवेळ निवासी प्रशिक्षण देण्यात येत आहे, अशी माहिती केंद्रीय युवा आणि क्रीडा राज्यमंत्री  किरेन रिजीजू यांनी आज राज्यसभेत एका लेखी उत्तरात दिली. प्रशिक्षण, क्रीडा साधने, स्पोर्टस् किट, शैक्षणिक खर्च, योजनेच्या निकषाप्रमाणे वैद्यकीय/विमा आणि भत्ता या स्वरुपात क्रीडापटूंना मदत पुरविण्यात येते.
विविध योजनांतर्गत नियमित प्रशिक्षणासाठी खेळाडूंची निवड करण्याचे निकष https://sportsauthorityofindia.nic.in आणि https://kheloindia.gov.in वर उपलब्ध आहेत.
B.Gokhale/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 29 जून 2021
|
|
- India reports less than 40,000 daily new cases after 102 days
- 37,566 new cases in the last 24 hours
- India's Active Caseload declines to 5,52,659
- Active cases constitute 1.82% of total cases
- 2,93,66,601 Total Recoveries across the country so far
- 56,994 patients recovered during last 24 hours
- Daily recoveries continue to outnumber Daily New Cases for 47th consecutive day
- Recovery Rate increases to 96.87%
- Weekly Positivity Rate remains below 5%, currently at 2.74%
- Daily positivity rate at 2.12%, less than 5% for 22 consecutive days
- 32.90 Cr. Vaccine Doses administered so far under Nationwide Vaccination Drive
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
भारतात 102 दिवसांनंतर 40,000 पेक्षा कमी नव्या रुग्णांची नोंद
गेल्या 24 तासात 37,566 नव्या रुग्णांची नोंद
देशात उपचाराधीन रुग्णांच्या संख्येत घट होऊन ही संख्या 5,52,659
उपचाराधीन रुग्ण, एकूण रुग्णसंख्येच्या 1.82%
देशात आतापर्यंत एकूण 2,93,66,601 रुग्ण कोरोनामुक्त
गेल्या 24 तासात 56,994 जण बरे झाले
सलग 47 व्या दिवशी दैनंदिन नव्या रुग्णांपेक्षा दैनंदिन बरे होणाऱ्यांची संख्या जास्त
रुग्ण बरे होण्याचा दर 96.87% झाला आहे.
साप्ताहिक पॉझीटीव्हिटी दर 5% पेक्षा कमी झाला असून सध्या हा दर 2.74%
दैनंदिन पॉझीटीव्हिटी दर 2.12%, सलग 22 व्या दिवशी हा दर 5% पेक्षा कमी
चाचण्यांच्या क्षमतेत अधिक वाढ झाली असून एकूण 40.81 कोटी चाचण्या करण्यात आल्या.
राष्ट्रव्यापी लसीकरण अभियानाअंतर्गत आतापर्यंत लसींच्या 32.90 कोटी मात्रा देण्यात आल्या.
इतर अपडेटस्
महाराष्ट्र अपडेट्स :-
डेल्टा प्लस व्हेरियंटच्या वाढत्या प्रकरणांच्या पार्श्वभूमीवर, राज्यात लसीकरण मोहिमेची गती वाढवण्यासाठी महाराष्ट्र सरकार सज्ज झाले आहे. मुख्यमंत्री म्हणाले की राज्य सरकार दररोज 15 लाख लोकांना कोविड -19 प्रतिबंधक लस देण्यास तयार आहे. महाराष्ट्रात कोविड 19 विरोधात आतापर्यंत एकूण 3,11,59,607 लोकांना लसीच्या मात्रा देण्यात आल्या आहेत. सोमवारी 6,727 नवे रुग्ण आढळले आणि 101 जणांचा मृत्यू झाला. एकूण बाधितांची संख्या 60,43,548 झालीय असून एकूण मृत्यूंची संख्या 1,21,573 पर्यंत गेली आहे. राज्यात 1,17,874 उपचाराधीन रुग्ण आहेत. मुंबईत 611 नवे रुग्ण आढळले असून एकूण बाधितांची संख्या 7,20,960 झाली आहे तर एकूण मृत्यू 15,414 झाले आहेत.
गोवा अपडेट्स:-
गोवा: गोव्यात कोरोना बाधितांची संख्या 138 ने वाढून सोमवारी 1,66,236 वर गेली. तर संसर्गातून 326 रुग्ण बरे झाले. दिवसभरात आणखी सात रुग्णांचा मृत्यू झाल्याने मृतांची संख्या 3,046 वर गेली. गेल्या 24 तासांत 326 लोकांना घरी सोडण्यात आल्यानंतर राज्यात बरे झालेल्या रूग्णांची संख्या 1,60,874 पर्यंत वाढली आहे. गोव्यात आता 2,316 सक्रिय रुग्ण आहेत. दरम्यान, गोव्याच्या सत्तारी तालुक्यातील सुरला हे कोविड -19 प्रतिबंधक लसीकरण पूर्ण करणारे राज्यातील पहिले गाव बनले आहे.
Important Tweets
विज्ञान आणि तंत्रज्ञान मंत्रालय
पीपीई सूटमध्ये दीर्घकाळ घाम गाळणाऱ्या आरोग्य कर्मचार्यांना दिलासा देण्यासाठी डीएसटी समर्थित वेंटिलेशन प्रणाली
आपले कर्तव्य बजावताना दीर्घकाळ पीपीई सूटमध्ये घाम गाळणाऱ्या आरोग्य कर्मचार्यांना आता लवकरच दिलासा मिळणार आहे. पुणे स्थित स्टार्टअपने पीपीई किट्ससाठी विकसित केलेल्या एका सुटसुटीत , किफायतशीर वायुवीजन प्रणालीमुळे अशा किट्स परिधान केल्यावर येणारा अतिरिक्त घाम रोखता येईल.
पारंपारिक पीपीई किट्समध्ये एका साध्या बदलासह जोडलेली वायुवीजन प्रणाली शरीराला आराम देते तसेच बुरशीजन्य आजारांना देखील प्रतिबंध करते.
मुंबईच्या आदर्श या अभियांत्रिकी शाखेतील निहाल सिंग आदर्शने त्याच्या वॅट टेकनोव्हेशन्स स्टार्टअपद्वारे सोमैया विद्याविहार विद्यापीठात विज्ञान आणि तंत्रज्ञान विभागाच्या राष्ट्रीय विज्ञान व तंत्रज्ञान उद्योजकता विकास मंडळाच्या सहाय्याने  आरआयआयडीएल  येथे 'कोव्ह-टेक व्हेंटिलेशन सिस्टम' नावाचे तंत्रज्ञान विकसित केले आहे.
के जे सोमैया अभियांत्रिकी महाविद्यालयाचा विद्यार्थी आणि वॅट टेक्नोव्हिएशनचा संस्थापक निहाल सिंग आदर्शला एनआयडीएचआयच्या प्रमोटिंग अँड एक्सेलरेटिंग यंग अँड ऍस्पायरिंग टेक्नॉलॉजी उद्योजकांना  विज्ञान व तंत्रज्ञान विभागाकडून प्रोटोटाइप विकास आणि उत्पादनासाठी 10,00,000 रुपये अनुदान मिळाले. आरआयआयडीएल आणि के जे सोमैया इन्स्टिट्यूट ऑफ मॅनेजमेंट यांनी संयुक्तपणे आयोजित केलेल्या नवीन उद्यम गुंतवणूकीच्या कार्यक्रमातून सहाय्य म्हणून 5,00,000 रुपये देखील या स्टार्टअपला मिळाले आहेत.
पारंपारिक पीपीई सूटवर कमरेवर साध्या पट्ट्याप्रमाणेच ‘कोव्ह-टेक व्हेंटिलेशन सिस्टम’ घट्ट बांधता येते आणि कोविड बाधित रूग्णांवर उपचार करण्यासाठी रूग्णालयात कार्यरत डॉक्टर आणि वैद्यकीय चिकित्सकांना यामुळे आराम मिळू शकेल. या वेंटिलेशन प्रणालीची रचना पीपीई किटमधून संपूर्ण हवा बंद राहील हे सुनिश्चित करते. हे केवळ 100 सेकंदांच्या अंतराने वापरकर्त्याला ताज्या हवेची झुळूक देते.
पुण्यातील दसॉं सिस्टीम्स येथील अत्याधुनिक प्रोटोटाइप सुविधेत विकसित केलेल्या या उत्पादनास वैद्यकीय तज्ज्ञांच्या सल्ल्यानुसार अंतिम स्वरूप देण्यात आले.
आरआयआयडीएलच्या सल्लागार आणि तज्ज्ञांच्या पथकाने स्टार्टअपला सहाय्य पुरवले असून प्रत्येक टप्प्यावर त्यांना अनुकूल वातावरण पुरवण्यास मदत केली, जेणेकरून नवसंशोधकांना सर्वोत्कृष्ट उत्पादन देण्यात मदत होईल, ”असे आरआयआयडीएलचे गौरांग शेट्टी म्हणाले.
पीपीई सूटसाठी वायुवीजन यंत्रणा प्रदान करण्यासाठी सुटसुटीत , पोर्टेबल आणि वापरण्यास सुलभ असे हे उपकरण आहे. पुण्याच्या साई स्नेह रुग्णालय, आणि लोटस मल्टि-स्पेशॅलिटी रुग्णालयात कोवटेक व्हेंटिलेशन प्रणाली वापरली जात आहे आणि मे / जूनपर्यंत याची व्याप्ती वाढवण्याची कंपनीची योजना आहे.
अधिक माहितीसाठी, https://www.watttechnovations.com/  वर संपर्क साधता येईल.
पोलाद मंत्रालय
भारतीय बनावटीच्या आयएनएस ‘उदयगिरी’आणि आयएनएस ‘सुरत’या नौदलाच्या युद्धनौकांसाठी सेलने विशेष दर्जाचे पोलाद पुरवले
नवी दिल्ली, 17 मे 2022
भारतीय पोलाद प्राधिकरणाने  स्वदेशी बनावटीच्या आयएनएस ‘उदयगिरी’ आणि आयएनएस ‘सुरत’ या भारतीय नौदलाच्या युद्धनौकांसाठी 4300 टन विशेष दर्जाचे पोलाद पुरवले आहे. सेलने पुरवलेल्या पोलादामध्ये DMR 249A ग्रेड प्लेट्स आणि HR शिट्सचा समावेश आहे. सेलच्या बोकारो, भिलई आणि रुरकेला येथील पोलाद निर्मिती प्रकल्पांमधून हे सर्व पोलाद पुरवण्यात आले. ‘आत्मनिर्भर भारत’ अभियानात योगदान देण्याच्या आणि आयातीला पर्याय निर्माण करण्याच्या प्रयत्नांना बळ देण्याच्या सेलच्या प्रयत्नांचा हा एक भाग आहे.
यापूर्वी सेलने आयएनएस विक्रांत, आयएनएस कामोर्ता यासह भारताच्या अनेक संरक्षणविषयक प्रकल्पांसाठी विशेष दर्जाचे पोलाद पुरवले होते.
S.Kulkarni/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
अवजड उद्योग मंत्रालय
फेम इंडिया योजनेला 1 फेब्रुवारी 2022 पर्यंत मागणी प्रोत्साहनाच्या माध्यमातून सुमारे 827 कोटी रुपये
फेम इंडिया योजना टप्पा - II अंतर्गत मंत्रालयाने 25 राज्ये/केंद्रशासित प्रदेशातील 68 शहरांमध्ये 2877 चार्जिंग स्टेशन केले मंजूर
भारतातील  योजनेच्या  इलेक्ट्रिक वाहनांचा वेगवान अवलंब आणि उत्पादनाच्या टप्पा II अंतर्गत, 01.02.2022 पर्यंत 2,31,257 इलेक्ट्रिक वाहनांना मागणी प्रोत्साहनाच्या माध्यमातून सुमारे 827 कोटी रुपयांचे पाठबळ देण्यात आले आहे. या योजनेअंतर्गत अवजड उद्योग मंत्रालयाने 26 राज्ये/केंद्रशासित प्रदेशातील शहरांतर्गत आणि शहरांना जोडणाऱ्या वाहतुकीसाठी 65 शहरे/राज्य परिवहन उपक्रम /शहर परिवहन उपक्रम/राज्य सरकारी संस्थांना 6315 ई-बसेस मंजूर केल्या आहेत. मंत्रालयाने फेम इंडिया  टप्पा II अंतर्गत 25 राज्ये/केंद्रशासित प्रदेशातील 68 शहरांमध्ये 2877 चार्जिंग स्टेशन मंजूर केले आहेत. या योजनेंतर्गत 28 जानेवारी 2022 रोजी पन्नास मूळ उपकरण उत्पादकांनी  त्यांच्या 106 इलेक्ट्रिक वाहन नमुन्यांची नोंदणी आणि पुनर्प्रमाणीकरण केले आहे. मागील वर्षाच्या तुलनेत चालू वर्षात इलेक्ट्रिक दुचाकी वाहनांच्या विक्रीत अनेक पटींनी वाढ झाली आहे.
भारतीय वाहन उत्पादन संस्थेच्या  अहवालानुसार, वाहन उद्योग प्रत्येक ट्रकमागे 13 व्यक्तींसाठी प्रत्येक मोटारीमागे 6 व्यक्तींसाठी आणि प्रत्येक तीन चाकी वाहनामागे चार व्यक्तींसाठी आणि प्रत्येक दुचाकीमागे एका व्यक्तीसाठी रोजगार निर्माण करतो.
राष्ट्रीय इलेक्ट्रिक वाहतूक अभियान आराखडा  2020 हा, देशात इलेक्ट्रिक वाहनांचा वेगवान अवलंब आणि त्यांच्या उत्पादनासाठी दृष्टीकोन आणि मार्गदर्शक आराखडा प्रदान करणारा राष्ट्रीय अभियान दस्तऐवज आहे. परवडणारी आणि पर्यावरणपूरक वाहतूक उपलब्ध करण्याच्या अनुषंगाने राष्ट्रीय इंधन सुरक्षा वाढविण्यासाठी,आणि जागतिक उत्पादन नेतृत्व प्राप्त करण्यासाठी भारतीय वाहन उद्योगाला सक्षम करण्याच्या दृष्टीने ही योजना आखण्यात आली आहे. राष्ट्रीय इलेक्ट्रिक वाहतूक अभियान आराखडा 2020 चा एक भाग म्हणून, अवजड उद्योग मंत्रालयाने 2015 मध्ये भारतात इलेक्ट्रिक/हायब्रीड वाहनांचा  अवलंब करण्यास प्रोत्साहन देण्यासाठी, फेम इंडिया या नावाची योजना तयार केली. 895 कोटी रुपयांच्या अर्थसंकल्पीय तरतुदीसह या योजनेचा पहिला टप्पा 31 मार्च 2019 पर्यंत राबविण्यात आला. फेम इंडिया योजनेच्या या टप्प्यात तांत्रिक विकास, मागणीची निर्मिती, प्रायोगिक तत्त्वावरील प्रकल्प आणि चार्जिंग पायाभूत सुविधा घटक या चार क्षेत्रांवर लक्ष केंद्रित करण्यात आले होते. योजनेच्या पहिल्या टप्प्यात, सुमारे 2.8 लाख इलेक्ट्रिक/हायब्रीड वाहनांना [अंदाजे] 359 कोटी रुपयांचे मागणी प्रोत्साहन पाठबळ देण्यात आले. याशिवाय, योजनेच्या पहिल्या टप्प्यांतर्गत मंजूर केलेल्या 425 इलेक्ट्रिक आणि हायब्रीड बसेस सुमारे 280 कोटी रुपयांच्या सरकारी प्रोत्साहनासह देशातील विविध शहरांमध्ये तैनात केल्या आहेत. अवजड उद्योग मंत्रालयाने फेम-इंडिया योजनेच्या टप्पा -I अंतर्गत सुमारे 520 चार्जिंग स्टेशन्स/पायाभूत सुविधांसाठी रु. 43 कोटी रुपये  मंजूर केले.
आरोग्य आणि कुटुंब कल्याण मंत्रालय
दिव्यांगांसाठी श्रवणक्षमतामापन प्रयोगशाळा
नवी दिल्ली, 11 फेब्रुवारी 2022
राष्ट्रीय आरोग्य अभियान  च्या छत्र योजनेअंतर्गत, भारत सरकार बहिरेपणा प्रतिबंध आणि नियंत्रणासाठी राष्ट्रीय कार्यक्रम  लागू करते ज्यामध्ये राज्ये/ केंद्रशासित प्रदेशांनी त्यांच्या एकूण संसाधनानुसार त्यांच्या कार्यक्रम अंमलबजावणी योजनेच्या  आवश्यकतेनुसार मागणी केलेले आर्थिक आणि तांत्रिक सहाय्य राज्ये/केंद्रशासित प्रदेशांना त्यांच्या आरोग्य सेवा प्रणाली मजबूत करण्यासाठी प्रदान केले जाते.
NPPCD च्या कार्यक्रम मार्गदर्शक तत्त्वांनुसार, उपकरणे आणि श्रवणयंत्र साधनांसाठी सहाय्य प्रदान करून कानाची देखभाल करणाऱ्या सेवांसाठी संस्थात्मक क्षमता विकसित करायला दर पाच वर्षांनी सामुदायिक आरोग्य केंद्रांसाठी  50 हजार रुपये आणि प्राथमिक आरोग्य केंद्रांसाठी  20 हजार रुपयांची आर्थिक सहाय्याची तरतूद अर्थसंकल्पात आहे. जिल्हा रुग्णालयांना ध्वनी उपचार कक्षासह उपकरणांसाठी 20 लाख रुपयांच्या आर्थिक सहाय्याची तरतूद आहे. हिंगोली येथील सिव्हिल हॉस्पिटलमध्ये श्रवणक्षमता मापन प्रयोगशाळेसाठी महाराष्ट्र राज्याकडून कोणताही प्रस्ताव आलेला नाही.
केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांनी आज लोकसभेत एका लेखी उत्तरात ही माहिती दिली.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
पंतप्रधानांनी, परशुराम जयंतीनिमित्त देशवासीयांना दिल्या शुभेच्छा
नवी दिल्ली, 3 मे 2022
पंतप्रधान नरेंद्र मोदी यांनी परशुराम जयंतीनिमित्त देशवासीयांना शुभेच्छा दिल्या आहेत.
आपल्या ट्विट संदेशात पंतप्रधान म्हणाले;
"देशवासियांना परशुराम जयंतीच्या अनेक शुभेच्छा. भगवान परशुराम दया आणि करुणा या सोबतच आपल्या शौर्य आणि पराक्रमासाठीही पूजनीय आहेत."
S.Thakur/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
कोविड-19 महामारीच्या आव्हानात्मक काळातही ‘आरसीएफ’कडून शेतकरी बांधवांना खतांची उपलब्धता सुनिश्चित
खरीप हंगामासाठी ‘आरसीएफ’च्यावतीने 2 लाख मेट्रिक टनापेक्षाही जास्त खते उपलब्ध
रसायन आणि खते मंत्रालय अंतर्गत, आरसीएफ म्हणजेच राष्ट्रीय केमिकल्स अँड फर्टिलायझर्स देशातल्या शेतकरी बांधवांच्या कल्याणासाठी कटिबद्ध आहे. कोविड-19 महामारीच्या आव्हानात्मक परिस्थितीतही आरसीएफने खरीप पेरण्यांची गरज लक्षात घेवून ‘उज्ज्वला’ यूरिया आणि ‘सुफला’ यासारख्या अव्वल खतांची उपलब्धता सुनिश्चित केली आहे.
आरसीएफ प्रकल्पामध्ये शारीरिक अंतर राखण्याच्या नियमांचे पालन करून शेतकरी बांधवांना पेरणीच्यावेळी आवश्यक असलेल्या सर्व खतांचे पुरेसे उत्पादन करण्यात आले आहे. उत्पादित खतांशिवाय आरसीएफने डीएपी, एपीएस  आणि एनपीके  या खतांचा 2लाख मेट्रिक टन उत्पादन केले आहे. या खतांचा वापर सध्याच्या खरीप पेरण्यांसाठी देशातले शेतकरी करीत आहेत.
देशातल्या अव्वल 500 उत्पादकांची ‘फॉर्च्यून’ सूची दरवर्षी जाहीर केली जाते. यामध्ये आरसीएफच्या क्रमवारीमध्ये चांगलीच सुधारणा झाली आहे. 2018 मध्ये ‘फॉर्च्यून’ सूचीमध्ये आरसीएफ कंपनी 191व्या क्रमांकावर होती. तर 2019च्या ताज्या अहवालानुसार यामध्ये सुधारणा होवून आरसीएफ कंपनी 155व्या क्रमांकावर आली आहे.
आरसीएफच्या कर्मचारी वर्गाने अतिशय अवघड परिस्थितीत जे परिश्रम केले, त्याचबरोबर खत विभागाकडून वेळोवेळी मिळत असलेले मार्गदर्शन आणि प्रोत्साहन तसेच सहकार्यामुळे कंपनीच्या कार्यामध्ये, क्रमवारीत सुधारणा होवू शकली आहे, असे आरसीएफचे मुख्य कार्यकारी संचालक एस.सी. मुदगेरीकर यांनी म्हटले आहे.
#RCF in its continuous endeavor to support India's Farming Sector has made available more than 2 lakh tons of imported fertilizers for the Kharif season.@PMOIndia @DVSadanandGowda @mansukhmandviya pic.twitter.com/tQIcFgx7Bv
— RCF  June 30, 2020
जलसंपदा, नदी विकास आणि गंगा पुनरुत्थान मंत्रालय
प्रधान मंत्री कृषी सिंचाई योजनेअंतर्गत सिंचन प्रकल्पांचे तपशील
नवी दिल्ली, 26 जुलै 2018
प्रधान मंत्री कृषी सिंचाई योजनेअंतर्गत 2016-17 या वर्षात सिंचनासाठीच्या मोठ्या आणि मध्यम आकाराच्या 99 प्रकल्पांचे काम प्राधान्याने पूर्ण करण्याचा निर्णय घेण्यात आला. या प्रकल्पांमुळे देशातील 76.03 लाख हेक्टर क्षेत्र सिंचनाखाली येणार आहे. केंद्र आणि राज्यशासनाच्या भागीदारीतून हे प्रकल्प राबविले जाणार असून नाबार्डच्या माध्यमातून त्यासाठी वित्त पुरवठा करायला केंद्र शासनाने मंजुरी दिली आहे. डिसेंबर 2019 पर्यंत टप्प्याटप्याने हे प्रकल्प पूर्ण केले जाणार आहेत.
यात महाराष्ट्रातील वाघूर, बावनथडी, निम्न दुधना, तिल्लारी, निम्न वर्धा, निम्न पानझरा, नंदूर मधमेश्वर- टप्पा 2, गोसीखुर्द, अपर पेणगंगा, बेंबळा, तराळी, धोम बालकवाडी, अर्जुना, अपर कुंडलिका, अरुणा, कृष्णा-कोयना, गडनदी, डोंगर गांव, सांगोला, कालवा, खडकपूर्णा, वारणा, मोर्णा, निम्न पेढी, वांग प्रकल्प, नरादावे आणि कुडाळी या प्रकल्पांचा समावेश आहे.
जलस्रोत राज्यमंत्री अर्जुन राम मेघवाल यांनी आज लोकसभेत एका लेखी उत्तरात ही माहिती दिली.
S.Tupe/M.Pange/P.Malandkar
(Visitor Counter : 63
कोळसा मंत्रालय
भारताच्या जी-ट्वेंटी  अध्यक्षपदांतर्गत तिसर्या एनर्जी ट्रान्झिशन  कार्य गटाच्या बैठकीचा  एक भाग म्हणून कोळसा मंत्रालयाच्या वतीने मुंबईत "जस्ट ट्रान्झिशन रोडमॅप" वर आधारित चर्चात्मक परिसंवादाचे आयोजन
या चर्चासत्रात आंतरराष्ट्रीय तज्ञ शाश्वत ऊर्जा स्त्रोतांवर करणार चर्चा
कोळसा मंत्रालय 15 मे 2023 रोजी मुंबईत, भारताच्या जी-ट्वेंटी  अध्यक्षपदा अंतर्गत 'कोल इंडिया लिमिटेड'  च्या सहकार्याने 'जस्ट ट्रान्झिशन रोडमॅप' या विषयावर आधारित चर्चासत्र आयोजित करणार आहे. हे चर्चासत्र जिओ वर्ल्ड कन्व्हेन्शन सेंटर येथे आयोजित केले जाईल. भारताच्या जी-ट्वेंटी  अध्यक्षपदा अंतर्गत होणाऱ्या तिसर्या एनर्जी ट्रान्झिशन  कार्य गटाच्या  बैठकीचा एक भाग म्हणून या चर्चासत्राचे आयोजन केले जाईल.
जी-ट्वेंटी  च्या एनर्जी ट्रान्झिशन  कार्य गटाच्या बैठकीत  चर्चेत सहभागी होणाऱ्या मंत्रालयांपैकी एक कोळसा मंत्रालय आहे. इटीडब्ल्यूजी  ची पहिली बैठक फेब्रुवारी महिन्यात बेंगळुरूमध्ये आणि दुसरी बैठक एप्रिल, 2023 मध्ये गांधीनगर, गुजरात येथे झाली होती. 15 मे 2023 रोजी मुंबईत होणाऱ्या इटीडब्ल्यूजी  च्या तिसऱ्या बैठकीत ऊर्जा संक्रमणाशी संबंधित मुद्द्यांवर चर्चा सुरू राहील.
'जस्ट ट्रान्झिशन रोडमॅप' या विषयावरील चर्चासत्रात दोन सत्रे असतील; म्हणजे, उद्घाटन सत्र, त्यानंतर पॅनेल चर्चा सत्र होईल. कोळसा सचिव अमृत लाल मीना यावेळी होणाऱ्या चर्चेत सहभागी होतील आणि ते या उद्घाटन सत्राचे अध्यक्ष पदही भूषवतील. जागतिक बँक आणि सेंट्रल माइन प्लॅनिंग अँड डिझाईन इन्स्टिट्यूट  देखील या चर्चासत्रा दरम्यान न्याय्य संक्रमण पैलूंवर सादरीकरण सादर करतील. मुख्य भागधारकांमध्ये सर्वसमावेशक संवाद साधणे हे या चर्चासत्राचे उद्दिष्ट आहे. शाश्वततेकडे संतुलित दृष्टिकोनाची गरज ओळखून, या चर्चासत्रात जीवाश्म इंधन विशेषत: कोळशावर अवलंबून असलेल्या अर्थव्यवस्थांपासून देशाच्या ऊर्जा सुरक्षेशी तडजोड न करता अधिक शाश्वत ऊर्जा स्रोतांकडे सुरळीत आणि न्याय्य संक्रमण सुनिश्चित करण्यासाठी धोरणे आणि उपक्रमांबाबत सविस्तर उहापोह होईल.
या चर्चासत्र दरम्यान, कोळसा क्षेत्रातील शाश्वत आणि पर्यावरण-स्नेही उपक्रमांवर प्रकाश टाकणारा व्हिडिओ प्रदर्शित केला जाईल. कोळसा क्षेत्रात 'जस्ट ट्रान्झिशनसाठी'सर्वोत्कृष्ट जागतिक पद्धतींचा अभ्यास अहवाल आणि बायो-रिक्लेमेशन/प्लांटेशन, इको-पार्क/माइन टुरिझम, आणि जस्ट ट्रांझिशनवर माइनटेकच्या जी-ट्वेंटी  विशेष आवृत्तीच्या तीन पुस्तिकाही प्रसिद्ध केल्या जातील.
हे चर्चासत्र भारत आणि परदेशातील तज्ञांना त्यांचे विचार, अनुभव आणि जस्ट ट्रांझिशन संबंधित सर्वोत्तम पद्धती सामायिक करण्यासाठी योग्य व्यासपीठ प्रदान करेल. यावेळी सहभागी होणारे तज्ञ परस्परसंवादी सत्र आणि चर्चासत्रात सहभागी होतील. या चर्चासत्रात सरकारी अधिकारी, आंतरराष्ट्रीय तज्ज्ञ, उद्योग जगतातील नेते आणि नामवंत शिक्षणतज्ज्ञांसह मान्यवरांची उपस्थिती असेल. हा कार्यक्रम हरित आणि अधिक शाश्वत समृद्धीकडे सामूहिक दृष्टिकोन वृद्धिंगत करण्यासाठी सहभागींमध्ये सखोल चर्चा, ज्ञानाची देवाणघेवाण तसेच सहकार्याला प्रोत्साहन देईल.
https://youtube.com/live/QOB3xd3Xtrk?feature=share ही युट्युब लिंक वापरून सेमिनारला प्रत्यक्ष उपस्थित राहू शकता येईल.